Izziņa par atzinumos sniegtajiem iebildumiem par likumprojektu

|  |
| --- |
| **“Grozījumi Enerģētikas likumā”** |

 (dokumenta veids un nosaukums)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) elektronisko saskaņošanu**

|  |  |
| --- | --- |
| Datums | 19.08.2019. nosūtīts elektroniskai saskaņošanai |
| Saskaņošanas dalībnieki | Ārlietu ministrija, Finanšu ministrija, Tieslietu ministrija, Sabiedrisko pakalpojumu regulēšanas komisija, AS “Conexus Baltic Grid” |
| Saskaņošanas dalībnieki izskatīja šādu ministriju (citu institūciju) iebildumus | AS “Conexus Baltic Grid”, Tieslietu ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Nav. |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta galīgā redakcija |
| 1 | 2 | 3 | 4 | 5 |
| **IEBILDUMI ATTIECĪBĀ UZ NOTEIKUMU PROJEKTA PAMATTEKSTU** |
| 1. | Enerģētikas likuma 45.2 pants (3) Dabasgāzes pārvades sistēmas operators veic balansēšanas aprēķinus saskaņā ar tā izstrādātajiem un regulatora apstiprinātajiem noteikumiem pārskatāmi un nepieļaujot diskrimināciju. Dabasgāzes pārvades sistēmas lietotājam ir pienākums norēķināties par nebalansu. | **AS “Conexus Baltic Grid”** Ņemot vērā, ka vienotajā dabasgāzes pārvades ieejas-izejas sistēmā balansēšanas aprēķinu veikšana var tikt deleģēta citam dabasgāzes pārvades sistēmas operatoram, AS “Conexus Baltic Grid” iesaka aizstāt vārdu “veic” ar “nodrošina”.  | **Ņemts vērā.**  | Enerģētikas likuma 45.2 pants(3) Dabasgāzes pārvades sistēmas operators nodrošina balansēšanas aprēķinus saskaņā ar tā izstrādātajiem un regulatora apstiprinātajiem noteikumiem pārskatāmi un nepieļaujot diskrimināciju. Dabasgāzes pārvades sistēmas lietotājam ir pienākums norēķināties par nebalansu. |
| 2. |  | **Tieslietu ministrija**Projekta 3. pantā ietvertā Enerģētikas likuma 45.2 pantā ir noteikts regulējums attiecībā uz dabasgāzes pārvades sistēmas balansēšanu. Savukārt projekta 5. pantā ietvertā Enerģētikas likuma 117. pantā ir noteikts regulējums attiecībā uz dabasgāzes pārvades ieejas-izejas sistēmas balansēšanu, kas pēc satura ir ļoti līdzīgs. Aicinām izvērtēt, vai sistēmiski nebūtu korektāk regulējumu par dabasgāzes pārvades sistēmas balansēšanu un regulējumu par dabasgāzes pārvades ieejas-izejas sistēmas balansēšanu ietvert vienā Enerģētikas likuma nodaļā, kurā noteikts regulējums par dabasgāzes sistēmām, nevis vispārīgā nodaļā par dabasgāzes tirgu. | **Ņemts vērā.**Vērtējot regulējuma par dabasgāzes pārvades sistēmas balansēšanu un regulējumu par balansēšanu vienotajā dabasgāzes pārvades ieejas–izejas sistēmā ietveršanu vienā Enerģētikas likuma nodaļā norādāms, sistēmiski skatoties no tiesību normas mērķa un tvēruma, šī brīža tiesību normu sadalījums ir korekts, ņemot vērā nodaļu, kurā attiecīgā tiesību norma ietverta. Likumprojekta 3.pantā ietvertais Enerģētikas likuma 45.² pants nosaka regulējumu attiecībā uz dabasgāzes pārvades sistēmas balansēšanu esošajā situācijā, kad vēl nav izveidota vienotā dabasgāzes pārvades ieejas–izejas sistēma. Proti, likumprojekta 3.panta regulējums ir par dabasgāzes apgādes sistēmu, kas ir infrastruktūras jautājums. Attiecībā uz likumprojekta 5.pantā ietverto regulējumu par dabasgāzes pārvades sistēmas tehnisko balansēšanu vienotajā dabasgāzes pārvades ieejas–izejas sistēmā, norādāms, ka tiesību norma ir vērsta uz vienotās dabasgāzes pārvades ieejas–izejas sistēmā regulējumu, kas ir līgumsaistību tvēruma jautājums dabasgāzes tirgus ietvaros. Proti, brīdi, kad darbību uzsāks vienotā dabasgāzes pārvades ieejas–izejas sistēma spēku zaudēs Sabiedrisko pakalpojumu regulēšanas komisijas 2017.gada 13.aprīļa lēmums Nr.1/16 “Dabasgāzes pārvades sistēmas lietošanas noteikumi”, kas cita starpā nosaka dabasgāzes pārvades sistēmas lietotāju balansa atbildību un kārtību, kādā dabasgāzes pārvades sistēmas operators veic dienas nebalansa maksas aprēķinu. Turpmāk kārtība, kādā dabasgāzes pārvades sistēmas operators nodrošinās balansēšanas aprēķinus un dabasgāzes pārvades sistēmas tehnisko balansēšanu vienotajā dabasgāzes pārvades ieejas–izejas sistēmā noteiks vienotās dabasgāzes pārvades ieejas–izejas sistēmas balansēšanas noteikumi, ko, savstarpēji apspriežoties un cieši sadarbojoties, izstrādās dabasgāzes pārvades sistēmas operators sadarbībā ar vienotajā dabasgāzes pārvades ieejas–izejas sistēmā iesaistītajiem dabasgāzes pārvades sistēmas operatoriem un iesniegs Regulatoram saskaņošanai. Vienotās dabasgāzes pārvades ieejas–izejas sistēmas balansēšanas noteikumi ir līgumsaistību tvēruma jautājums, līdz ar to Regulators minētos noteikumus neizdos kā normatīvos aktus. Vienotās dabasgāzes pārvades ieejas–izejas sistēmas balansēšanas noteikumi ir dabasgāzes pārvades sistēmas operatoru savstarpēja vienošanās kā dabasgāzes pārvades sistēma tiks balansēta vienotajā dabasgāzes pārvades ieejas-izejas sistēmā. Līdz ar to no sistēmiskā viedokļa raugoties tiesību normu atrašanās vieta Enerģētikas likumā ir korekta. | Projekts un tā anotācija atbilstoši precizēta |
| 3. | Enerģētikas likuma 85.pants(1) Regulators savas kompetences ietvaros izdod energoapgādi regulējošus normatīvos aktus, tostarp tādus normatīvos aktus, kas nepieciešami Eiropas Savienības tiesību aktu piemērošanai, un sniedz to skaidrojumu. | **Tieslietu ministrija**Projekta 4. pantā izteiktajā Enerģētikas likuma 85. pantā norādīts, ka "Regulators savas kompetences ietvaros izdod energoapgādi regulējošus normatīvos aktus, tostarp tādus normatīvos aktus, kas nepieciešami Eiropas Savienības tiesību aktu piemērošanai, un sniedz to skaidrojumu". Vēršam uzmanību, ka likuma normai, kas pilnvaro autonomo valsts pārvaldes iestādi izdot vispārsaistošus (ārējus) normatīvos aktus, jābūt formulētai pietiekami skaidri, lai adresāts varētu izprast savas tiesības un pienākumus, ņemot vērā šādas iestādes demokrātiskās leģitimācijas juridisko dabu *(sal. Satversmes tiesas 2016. gada 2. marta sprieduma lietā Nr. 2015-11-03 20. punkts).*Ievērojot minēto, Tieslietu ministrija lūdz atbilstoši precizēt projekta 4. pantā ietverto Enerģētikas likuma 85. pantu un projekta 6. pantā ietverto Enerģētikas likuma pārejas noteikumu 57. punktu.Papildus vēršam uzmanību, ka saskaņā ar Līgumu par Eiropas Savienību un Līgumu par Eiropas Savienības darbību saistošu Eiropas Savienības tiesību aktu skaidrojumu var sniegt tikai Eiropas Savienības Tiesa. Līdz ar to lūdzam izvērtēt projekta 4. pantā izteiktajā Enerģētikas likuma 85. panta pirmās daļas nosacījumu "sniedz to skaidrojumu" un nepieciešamības gadījumā precizēt pantu, novēršot iespējamu pretrunu ar Eiropas Savienības tiesību aktiem. | **Ņemts vērā.**Lai Regulators savu darbu varētu veikt neatkarīgi un patstāvīgi ir nepieciešams saglabāt Regulatora tiesības savas kompetences ietvaros izdot energoapgādi regulējošus normatīvus. Turklāt, lai īstenotu Reģionālās gāzes tirgus koordinācijas darba grupas apstiprinātajā Reģionālā dabasgāzes tirgus attīstības plānā noteikto attiecībā uz vienotās dabasgāzes pārvades ieejas–izejas sistēmas tirgus izveidi ir nepieciešams saglabāt nosacījumu, ka Regulators var pieņemt lēmumus, pamatojoties uz Eiropas Savienības tiesību aktos noteikto pilnvarojumu. Līdz ar to Likumprojekta 4.pantā ietvertā Enerģētikas likuma 85.panta pirmā daļa precizēta nosakot, kaRegulators savas kompetences ietvaros izdod energoapgādi regulējošus normatīvus, tostarp tādus normatīvus, kas nepieciešami Eiropas Savienības tiesību aktu piemērošanai.Likumprojekta 4.pants ir precizēts, ņemot vērā Tieslietu ministrijas atzinumā norādīto par to, kas ir tiesīgs sniegt saistošu Eiropas Savienības tiesību aktu skaidrojumu. Proti, Enerģētikas likuma 85.panta pirmā daļa tiek papildināta ar nosacījumu, ka Regulators skaidrojumu sniedz tikai par savas kompetences ietvaros izdotajiem energoapgādi regulējošiem normatīviem | Enerģētikas likuma 85.pants(1) Regulators savas kompetences ietvaros izdod energoapgādi regulējošus normatīvus, tostarp tādus normatīvus, kas nepieciešami Eiropas Savienības tiesību aktu piemērošanai. Regulators sniedz skaidrojumu par savas kompetences ietvaros izdotajiem energoapgādi regulējošiem normatīviem. |
| **IEBILDUMI ATTIECĪBĀ UZ NOTEIKUMU PROJEKTA ANOTĀCIJU** |
| 1. | Anotācijas I sadaļa. | **Tieslietu ministrija**Saistībā ar to, ka atbilstoši projekta sākotnējās ietekmes novērtējuma ziņojuma (turpmāk – anotācija) I sadaļas 2. punktā norādītajai informācijai projektā pārņemtas vai ieviestas vairākas Eiropas Savienības tiesību aktu prasības, lūdzam aizpildīt anotācijas V sadaļas 1. punktu un 1. tabulu saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 55. un 56. punktu. | **Ņemts vērā.**Projekts un tā anotācija atbilstoši precizēta.  | Anotācijas I sadaļa.  |
| Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(paraksts) |  |  |  |  |  |
| Ance Ansone |  |  |  |  |  |
| (par projektu atbildīgās amatpersonas vārds un uzvārds) |  |  |  |  |  |
| Enerģijas tirgus un infrastruktūras departamenta vecākā eksperte |  |  |  |  |  |
| (amats) |  |  |  |  |  |
| 67013001 |  |  |  |  |  |
| (tālruņa un faksa numurs) |  |  |  |  |  |
| Ance.Ansone@em.gov.lv |  |  |  |  |  |
| (e-pasta adrese) |  |  |  |  |  |
|  |  |  |  |  |  |